ಆನ್ ಲೈನ್ ತರಗತಿಗೆ ಮಾರ್ಗಸೂಚಿ ಕಡ್ಡಾಯ: ನಿಯಮ ಮೀರಿದರೆ ಕ್ರಮ! ಕೊರೊನಾ ವೈರಸ್ ಹಿನ್ನೆಲೆಯಲ್ಲಿ ಶಾಲೆಗಳಿಂದ ನಡೆಯುತ್ತಿರುವ ಆನ್ ಲೈನ್ ತರಗತಿಗಳನ್ನು ತಜ್ಞರ ಮಾರ್ಗಸೂಚಿ ಅನುಸರಿಸದೇ ಇದ್ದಲ್ಲಿ ಕಠಿಣ ಕ್ರಮ ಕೈಗೊಳ್ಳುವುದಾಗಿ ಶಿಕ್ಷಣ ಸಚಿವ ಎಸ್. ಸುರೇಶ್ ಕುಮಾರ್ ಎಚ್ಚರಿಕೆ ನೀಡಿದ್ದಾರೆ. ಶಾಲೆಗಳು ಆನ್ ಲೈನ್ ತರಗತಿ ಮಾರ್ಗಸೂಚಿ ಅನುಸರಿಸದೇ ಇರುವ ಬಗ್ಗೆ ವ್ಯಾಪಕ ಆರೋಪಗಳು ಬಂದ ಹಿನ್ನೆಲೆಯಲ್ಲಿ ಬುಧವಾರ ಈ ಕಠಿಣ ಸಂದೇಶವನ್ನು ಸಚಿವರು ರವಾನಿಸಿದ್ದಾರೆ. ತಜ್ಞರ ಮಾರ್ಗಸೂಚಿ ಅನ್ವಯ ವಾರಕ್ಕೆ 4ರಿಂದೆ 5 ದಿನ ಮಾತ್ರ ಆನ್ ಲೈನ್ ತರಗತಿ ನಡೆಸಬೇಕು. ಪ್ರತಿ ತರಗತಿ ಅವಧಿ 30ರಿಂದ 40 ನಿಮಿಷ ಅವಧಿಯದ್ದಾಗಿರಬೇಕು. ದಿನಕ್ಕೆ 1ರಿಂದ 4 ಗರಿಷ್ಠ ತರಗತಿ ನಡೆಸಬೇಕು. 2ನೇ ತರಗತಿ ವಿದ್ಯಾರ್ಥಿಗಳಿಗೆ ಪರ್ಯಾಯ ದಿನಗಳಲ್ಲಿ ಆನ್ ಲೈನ್ ತರಗತಿ ನಡೆಸಬೇಕು. 3ನೇ ತರಗತಿಗೆ ಗರಿಷ್ಠ 5 ದಿನ ತರಗತಿ ನಡೆಸಬೇಕು ಎಂದು ಅವರ ಮಾರ್ಗಸೂಚಿಯನ್ನು ವಿವರಿಸಿದರು. 2ನೇ ಆನ್ ಲೈನ್ ತರಗತಿ ವೇಳೆ ವಿದ್ಯಾರ್ಥಿಗಳಿಗೆ ಪೋಷಕರು ಇರುವುದು ಕಡ್ಡಾಯ. ಈ ನಿಯಮಗಳನ್ನು ಉಲ್ಲಂಘಿಸಿದರೆ ಶಾಲೆಗಳ ವಿರುದ್ಧ ಶಿಕ್ಷಣ ಕಾಯ್ದೆ ಅನ್ವಯ ಕ್ರಮ ಕೈಗೊಳ್ಳಲಾಗುವುದು ಎಂದು ಸಚಿವರು ಎಚ್ಚರಿಸಿದರು.